Publication: Magyar Közlöny
Issue: MK-2007-22 (Year: 2007, Number: 22)
Era: 2004-2010
Section: egyébként maga a 2006. évi LVII. törvény végezte el:
Paragraph Index: 120

2. Álláspontom szerint az Alkotmánybíróság – alkotmányos helyzetébõl és rendeltetésébõl kiindulva – megteheti azt is, hogy az adott alkotmányjogi probléma rendezése céljából – hivatalból mulasztásban megnyilvánuló alkotmányellenességet állapítson meg. „Az Alkotmánybíróság állandó gyakorlata tehát elvileg lehetõvé teszi mulasztásos alkotmánysértés megállapítását akkor is, ha a jogalkotó a jogszabályi felhatalmazásból származó jogalkotói feladatát teljesítette ugyan, ennek során azonban olyan szabályozási hiányosságok következtek be, amelyek már alkotmányellenes helyzetet idéztek elõ.” [22/1999. (VI. 30.) AB határozat, ABH 1999, 196, 201.] Úgy látom, hogy a most elbírált ügyben az Alkotmány 35. § (1) bekezdése c) és e) pontjából levezethetõ s azok végrehajtását garantáló tartalmú jogszabályi rendelkezések hiányoznak, illetõleg a meglévõk éppenhogy akadályai az idézett alkotmányi rendelkezések végrehajtásának. Megállapíthatónak látom tehát: „... az adott kérdésben van ugyan szabályozás, de az Alkotmány által megkívánt jogszabályi rendelkezés

Source: https://magyarkozlony.hu/hivatalos-lapok/1caa064ab20a262968ef3dda55105f52270534eb/dokumentumok/6ef0b8cd4bed18574279d7b9fe25fb91037c41f9/letoltes